CELEX: 62022TN0016
Language: hu
Date: 2022-01-10 00:00:00
Title: T-16/22. sz. ügy: 2022. január 10-én benyújtott kereset – NV kontra EBB

2022.2.28.   
            
            
               HU
            
            
               Az Európai Unió Hivatalos Lapja
            
            
               C 95/40
            
         
      2022. január 10-én benyújtott kereset – NV kontra EBB
      (T-16/22. sz. ügy)
      (2022/C 95/57)
      Az eljárás nyelve: francia
      
         Felek
      
      
         Felperes: NV (képviselő: L. Levi ügyvéd)
      
         Alperes: Európai Beruházási Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
                  ebből következően
               
            
                  —
               
               
                  semmisítse meg a 2021. február 5-i azon határozatot, amely szabálytalannak minősítette a felperes alábbi időszakok alatti távolmaradását: 2020. május 29. és 2020. szeptember 15., 2020. június 30. és 2020. szeptember 30., 2020. szeptember 7. és 2020. november 7. valamint 2020. november 3. és 2021. január 8. között;
               
            
                  —
               
               
                  amennyiben ez szükséges, semmisítse meg a felperes által 2021. április 1-jén a 2021. február 5-i határozattal szemben benyújtott közigazgatási jogorvoslati kérelmet elutasító 2021. október 1-jei határozatot;
               
            
                  —
               
               
                  semmisítse meg a felperes 2021. január 8. és 2021. április 8. közötti távolmaradását szabálytalannak minősítő 2021. április 20-i határozatot;
               
            
                  —
               
               
                  semmisítse meg a felperes 2021. április 8. és 2021. június 8. közötti távolmaradását szabálytalannak minősítő 2021. május 3-i határozatot;
               
            
                  —
               
               
                  amennyiben ez szükséges, semmisítse meg a felperes által 2021. június 18-án a 2021. április 20-i és 2021. május 3-i határozatokkal szemben benyújtott közigazgatási jogorvoslati kérelmet elutasító 2021. október 27-i határozatot;
               
            
                  —
               
               
                  kötelezze az EBB-t a 2020. május 29. és 2021. január 8.. a 2021. április 8. és 2021. június 8. közötti időszakra vonatkozó díjazás összegének megfizetésére, késedelmi kamattal növelve, melynek mértéke az Európai Központi Bank által alkalmazott kamatláb két százalékponttal növelt értéke;
               
            
                  —
               
               
                  kötelezze az EBB-t a felperest ért károk megtérítésére;
               
            
                  —
               
               
                  az EBB-t kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az igazgatási rendelkezések X. melléklete 2.3., 3.3., 3.4. és 3.6. cikkeinek megsértésére, a Chartának az igazgatási rendelkezések X. melléklete 2.3., 3.3., 3.4. és 3.6. cikkeivel együttesen értelmezett 34. cikke megsértésére, nyilvánvaló értékelés hiba elkövetésére, a gondoskodási kötelezettsége megsértésére és joggal való visszaélésre vonatkozik.
               
            
                  2.
               
               
                  A második jogalap a gondossági kötelezettség megsértésére, az Európai Unió Alapjogi Chartája 41. cikkének megsértésére és nyilvánvaló értékelési hiba elkövetésére vonatkozik.
               
            
                  3.
               
               
                  A harmadik jogalap a személyzeti szabályzat 33b. cikkének és az igazgatási rendelkezések 11. cikkének megsértésére vonatkozik.